Brenda Ann Spencer

Brenda Ann Spencer (s. 3. huhtikuuta 1962 San Diego, Kalifornia) on yhdysvaltalainen nainen, joka yritti verilöylyä Cleveland Elementary Schoolissa San Diegossa 29. tammikuuta 1979. 

Spencer oli saanut joululahjaksi isältään kiväärin, jolla hän haavoitti kahdeksaa lasta ja yhtä poliisia sekä surmasi rehtori Burton Wraggin ja päävartija Mike Sucharin. Hänellä ei ollut antaa teolleen motiivia; hän kommentoi viranomaisille ainoastaan, että "ei pidä maanantaista".

Spencer todettiin syylliseksi kahteen murhaan ja aseelliseen hyökkäykseen ja hänet tuomittiin vankeuteen "25 vuodesta elinkauteen". Hän istuu yhä California Institution for Women'ssa Coronassa. Spencer on hakenut epäonnistuneesti ehdonalaiseen vapauteen vuosina 1993, 2001, 2005, 2009, 2016, 2022 ja 2025. Seuraavan kerran hänellä on mahdollisuus hakea ehdonalaiseen vuonna 2028. https://fox5sandiego.com/news/local-news/parole-hearing-scheduled-for-i-dont-like-mondays-school-shooter/ 
Vuonna 2005 Spencer väitti toimineensa alkoholin ja fensyklidiinin vaikutuksen alaisena. Hän syytti myös isäänsä Wallace Spenceria seksuaalisesta hyväksikäytöstä. Isä puhui tammikuun 1979 tapahtumista ensimmäistä kertaa avoimesti Channel 4:n dokumentissa I Don't Like Mondays 23. tammikuuta 2006. The Boomtown Rats levytti tapauksesta vuonna 1979 listaykköshitin "I Don't Like Mondays".

Lähteet

Luokka:Yhdysvaltalaiset murhaajat
Luokka:Vuonna 1962 syntyneet
Luokka:Elävät henkilöt